hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy en hy hy hy hy hy hy hy hy hy hy hy hy hy hy hy hy hy es es nl tr hy hy en hy en hy en hy en hy hy hy hy hy hy hy hy en hy en
Խնամքի և սոցիալ-վերականգնողական ծառայություններ՝ դրանց կարիքն ունեցող քաղաքացիներին | ՀՀ աշխատանքի և սոցիալական հարցերի նախարարություն
ՀՀ ԱՍՀՆ ՏՀՏ ենթակառուցվածքը սպասարկող մարմին
Կենտրոնացված կարգով իրականացված գնման ընթացակարգերի արդյունքում կնքված պայմանագրեր
Կենտրոնացված կարգով իրականացված գնման ընթացակարգերի արդյունքում կնքված պայմանագրեր
Գլխավոր ՏԵՂԵԿԱՏՎԱԿԱՆ ՀԱՐԹԱԿ Նորություններ Խնամքի և սոցիալ-վերականգնողական ծառայություններ՝ դրանց կարիքն ունեցող քաղաքացիներին
Խնամքի և սոցիալ-վերականգնողական ծառայություններ՝ դրանց կարիքն ունեցող քաղաքացիներին
Աշխատանքի և սոցիալական հարցերի նախարարությունը շարունակում է հասարակական կազմակերպություններին պատվիրակման միջոցով Երևանում ու մարզերում խնամքի և սոցիալ-վերականգնողական ծառայություններ տրամադրել դրանց կարիքն ունեցող քաղաքացիներին։
Անհրաժեշտության դեպքում՝ կյանքի դժվարին իրավիճակում հայտնված անձինք կարող են դիմել ներքոնշյալ ծառայություններից օգտվելու համար՝
ցերեկային խնամքի ծառայություններ՝ տարեցներին և/կամ hաշմանդամություն ունեցող անձանց,
տնային պայմաններում խնամքի ծառայություններ՝ կյանքի դժվարին իրավիճակում հայտնված տարեցներին և հաշմանդամություն ունեցող անձանց,
խնամքի ցերեկային ծառայություններ՝ երեխաներին,
սոցիալ-հոգեբանական (վերականգնողական) աջակցություն՝ hաշմանդամություն ունեցող անձանց։
Տարեցներին և/կամ hաշմանդամություն ունեցող անձանց մատուցվող ցերեկային խնամքի ծառայությունները ներառում են՝
ցերեկային կենտրոնի շահառուների անհատական սոցիալական կարիքների գնահատում,
գնահատված կարիքներին համապատասխան անհատական սոցիալական ծրագրի կազմում,
ազատ ժամանցի և զբաղվածության կազմակերպում՝ ըստ շահառուի նախասիրության,
օրական մեկանգամյա սննդի տրամադրում` (շաբաթական 5 օր),
մշակութային միջոցառումների, հանդիպումների և էքսկուրսիաների, տարբեր խմբակների կազմակերպում,
օրենսդրությամբ նախատեսված այլ ծառայությունների տրամադրում:
Տարեցներին և հաշմանդամություն ունեցող անձանց տնային պայմաններում տրամադրվում են կենցաղային, բժշկասոցիալական, սոցիալ-հոգեբանական և խորհրդատվական ծառայություններ։
Երեխաների խնամքի ցերեկային ծառայությունների շրջանակում ապահովվում է կյանքի դժվարին իրավիճակում հայտնված մինչև 18 տարեկան երեխաների ֆիզիկական, մտավոր կարողությունների ու կյանքի հիմնական հմտությունների զարգացումը։ Սոցիալական աշխատանք է տարվում ընտանիքի, համայնքի և շահեկից կառույցների հետ՝ երեխաների՝ ընտանիքում ապրելու, զարգանալու, կրթություն ստանալու համար անհրաժեշտ ծառայությունների տրամադրման և այլընտրանքային շուրջօրյա խնամքի կանխարգելման նպատակով:
Հաշմանդամություն ունեցող անձանց տրամադրվող սոցիալ-հոգեբանական (վերականգնողական) աջակցությունը նպատակ ունի ապահովել հաշմանդամություն, այդ թվում՝ մտավոր և հոգեկան առողջության խնդիրներ ունեցող անձանց համայնքում ու ընտանիքում ապրելու իրավունքը, ձևավորել ու զարգացնել շահառուների ինքնասպասարկման, կենցաղավարման, հաղորդակցման հմտությունները: Դրանք ուղղված են նաև շահառուների անկախ և ինքնուրույն կյանք վարելու կարողությունների զարգացմանը, համայնքային կյանքին նրանց լիարժեք մասնակցությանը:
Կենսաթոշակների և ծերության, հաշմանդամության և կերակրողին կորցնելու դեպքում նպաստների չափերը 2019թ....
Դայակների աշխատավարձի փոխհատուցման ծրագիրը կընդլայնվի. շահառու կդառնա 400 կին
Նախկին աշխատելաոճի վերջը եկել է. նախարարի առաջին տեղակալի պաշտոնակատարը վստահեցնում է՝...
Կառավարությունում քննարկվել են հաշմանդամություն ունեցող անձանց խնդիրների լուծման հնարավորությունները
ՀԵՏԵՎԵՔ ՄԵԶ ՍՈՑԻԱԼԱԿԱՆ ՑԱՆՑԵՐՈՒՄ
© 2017. Ձևավորումը "ՆՈՐՔ" հիմնադրամ
Կառավարությունը կտրամադրի ևս 200 մլն դրամ՝ ...
Միանվագ դրամական օգնություն՝ ...